Document ID: 31991D0293

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 16ης Απριλίου 1991 για την απαλλαγή της Επιτροπής των Ευρωπαϊκών Κοινοτήτων σε σχέση με τη λογιστική διαχείριση της Ευρωπαϊκής Κοινότητας Άνθρακα και Χάλυβα για το οικονομικό έτος 1989 ( 91/293/ΕΚΑΧ )
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
- βάσει των κατωτέρω στοιχείων ( 1 ), που έχουν ληφθεί από το κλείσιμο των λογαριασμών της Ευρωπαϊκής Κοινότητας Άνθρακα και Χάλυβα της 31ης Δεκεμβρίου 1989, και έχοντας λάβει υπόψη τη δήλωση του Ελεγκτικού Συνεδρίου της 27ης Ιουνίου 1990, σύμφωνα με την οποία οι ανωτέρω λογαριασμοί δίνουν μία εικόνα της δημοσιονομικής καταστάσεως της Ευρωπαϊκής Κοινότητας Άνθρακα και Χάλυβα κατά την 31η Δεκεμβρίου 1989 και του αποτελέσματος της δραστηριότητάς της κατά το οικονομικό έτος το οποίο λήγει την ως άνω ημερομηνία, η οποία ανταποκρίνεται στην πραγματικότητα,
1 . Χορηγεί απαλλαγή στην Επιτροπή για τη λογιστική διαχείριση της Ευρωπαϊκής Κοινότητας Άνθρακα και Χάλυβα σχετικά με το οικονομικό έτος 1989 ( προς διευκρίνιση επισυνάπτονται επίσης τα στοιχεία που αφορούν στην εκτέλεση του επιχειρησιακού προϋπολογισμού για το οικονομικό έτος 1989 ).
2 . Αναθέτει στον Πρόεδρό του να διαβιβάσει την απόφαση και το ψήφισμα μαζί με τις παρατηρήσεις του στην Επιτροπή, το Συμβούλιο, το Ελεγκτικό Συνέδριο και τη Συμβουλευτική Επιτροπή της ΕΚΑΧ, επίσης δε να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων ( σειρά L ). Στρασβούργο, 16 Απριλίου 1991 .

Labels: 15